**Bonusi jaunsargiem un VAM audzēkņiem**

|  |  |  |  |
| --- | --- | --- | --- |
| **Nr.p.k.** | **Mācību/dienesta vieta** | **Bonuss** | **Normatīvais dokuments/ informācijas avots** |
| 1. | Nacionālā aizsardzības akadēmija | Mācībām militārajās izglītības iestādēs reflektanti derīgi ar veselības kapacitāti 6 **(jaunsargi, kuri sekmīgi nokārtojuši jaunsargu programmas vai valsts aizsardzības mācības noslēguma pārbaudījumu – ar veselības kapacitāti ne zemāku par 5);**  Priekšrocības atlasē ir kandidātam, kurš  **ne ilgāk kā pirms trim gadiem nokārtojis Jaunsargu mācību paraugprogrammas ceturtā līmeņa noslēguma testus.** | AM 2007.gada 21.augusta noteikumi Nr. 63-NOT “Kārtība, kādā veic medicīnisko pārbaudi miera un mobilizācijas gadījumā personām, kuras pretendē uz karavīru amatiem nacionālajos bruņotajos spēkos, karavīriem, zemessargu kandidātiem, zemessargiem, rezerves karavīriem un rezervistiem”, 56.punkts.  <http://www.mil.lv/Rekrutesana/Biezak_uzdotie_jautajumi.aspx> |
| 2. | Nacionālie bruņotie spēki | Atlasē, pamatojoties uz NBS AŠ pieprasījumu, ņemot vērā kandidāta atlases pārbaudījumos prioritātes secībā uzrādītos rezultātus, saskaņā ar aizsardzības ministra un NBS komandiera personālsastāva komplektēšanas un plānošanas vadlīnijām un prioritātēm: **dod priekšroku kandidātam, kurš sekmīgi pabeidzis Jaunsargu mācību paraugprogrammas trešo vai ceturto līmeni**  Kandidātu, kurš ir vai ir bijis Jaunsardzē un ne ilgāk kā pirms trim gadiem nokārtojis Jaunsargu mācību paraugprogrammas ceturtā līmeņa noslēguma testus, iegūstot vismaz 90 punktu, **var nosūtīt uz NBS Kājnieku skolu Kareivja pamatapmācības 1.līmeņa kursa pārbaudes testu kārtošanai. Pēc sekmīgas testu nokārtošanas kandidātu var ieskaitīt NBS Kājnieku skolas Kareivja pamatapmācības 2.līmeņa kursā;** | Aizsardzības ministrijas 2013.gada 9.jūlija noteikumi NR.28 - NOT “Noteikumi par kandidātu rekrutēšanu, atlasi un pieņemšanu profesionālajā dienestā un līguma par profesionālo dienestu slēgšanu”, 38.pants.  Aizsardzības ministrijas 2013.gada 9.jūlija noteikumi NR.28 - NOT “Noteikumi par kandidātu rekrutēšanu, atlasi un pieņemšanu profesionālajā dienestā un līguma par profesionālo dienestu slēgšanu”, 40.pants. |
| 3. | Zemessardze | Zemessarga kandidātam nav jāpiedalās zemessarga kandidāta apmācību kursā un nav jākārto atlases pārbaudījumi, ja viņš var dokumentāri pierādīt un ir: **sekmīgi pabeidzis Jaunsargu mācību paraugprogrammas trešo vai ceturto līmeni.** | Aizsardzības ministrijas 2012.gada 20.decembra noteikumi Nr.43 – NOT “Noteikumi par zemessarga uzņemšanas, zvēresta došanas, līgumu slēgšanas, sūdzību un ierosinājumu izskatīšanas kārtību Latvijas Republikas Zemessardzē ”, 20 pants. |
| 4. | Jaunsardzes un informācijas centrs | JIC apmaksā:  **Jaunsargam\*, kas nav sasniedzis 18 gadu vecumu:**   * vakcināciju pret ērču encefalītu, ja jaunsarga dzīvesvieta atrodas ārpus ērču encefalīta endēmiskajām teritorijām, un neatlīdzina, ja jaunsarga dzīvesvieta atrodas ērču encefalīta endēmiskajā teritorijā; * D vitamīna preparāta iegādi, ja tā lietošanu nozīmējusi ārstniecības persona; * pakalpojumus, kas saistīti ar traumu, ko jaunsargs guvis Centra organizētajās un īstenotajās jaunsargu mācību nodarbībās;   **jaunsargam\*, kas sasniedzis 18 gadu vecumu:**   * vakcināciju pret ērču encefalītu; * pacienta iemaksu par veselības aprūpes pakalpojumu, kas saistīts ar izziņas saņemšanu par vispārējo veselības stāvokli; * D vitamīna preparāta iegādi, ja tā lietošanu nozīmējusi ārstniecības persona; * izdevumus jaunsargam par personas medicīnisko grāmatiņu, ja jaunsargs veic instruktora palīga pienākumus Jaunsardzes pasākumā.   \*Tā kā VAM audzēkņi slēdz līgumu par dalību kustībā “Jaunsardze”, tad audzēkņi var saņemt tos veselības aprūpes pakalpojumus, kas noteikti jaunsargam. | JIC 2016.gada 23.marta noteikumi Nr.21\_NOT “Jaunsargiem apmaksājamo veselības aprūpes pakalpojumu atlīdzināšanas kārtība” |
| 5. | Ugunsdrošības un civilās aizsardzības koledža | Ja sekmīgi nokārtoti iestājpārbaudījumi un reflektanti konkursā ieguvuši vienādu punktu skaitu, studijām koledžā priekšroka ir reflektantam, , kurš atbilst kādam no zemāk minētajiem nosacījumiem:   * ir ieguvis kvalifikāciju - ugunsdzēsības un glābšanas dienesta ugunsdzēsējs glābējs; * **apguvis Jaunsardzes mācību programmu;** * ir ieguvis B kategorijai atbilstoša transportlīdzekļa vadītāja apliecību. | 15.11.2017. iekšējie noteikumi Nr. 22/3-1.1.-19/5 “Uzņemšanas noteikumi pilna laika klātienes studijām Ugunsdrošības un civilās aizsardzības koledžā”, 21.punkts |
| 6. | Valsts policijas koledža | Koledža ārpus konkursa uzņem vispārējās vidējās izglītības programmas absolventu ar profesionālās izglītības novirzienu “Policijas darbs” un **jaunsargu mācību programmas absolventu**, kurš sekmīgi nokārtojis konkursa iestājpārbaudījumus un medicīniskajā komisijā saņēmis pozitīvu veselības stāvokļa un psiholoģisko īpašību pārbaudes atzinumu. | 13.10.2017. iekšējie noteikumi Nr.8 “Uzņemšanas noteikumi Valsts policijas koledžas arodizglītības programmā “Policijas darbs””, 29.punkts |
| 7. | Valsts robežsardzes koledža | Saņemot vienādu kopējo punktu skaitu, priekšroka tiek dota kandidātiem šādā prioritārā secībā:   * kuri ir dienējuši Iekšlietu ministrijas, Aizsardzības ministrijas vai Tieslietu ministrijas struktūrvienībās; * kuri ir **absolvējuši izglītības iestādes ar specializētajām klasēm** (robežsardze, policijas vai **jaunsargu)** | 15.12.2017. lēmums Nr. 20 “Uzņemšanas noteikumi Valsts robežsardzes koledžā profesionālās tālākizglītības programmā “Robežsardze””, 12.2.punkts |

Suharevska, 67335373